Si locis divinis cultibus mancipatis nos nostræque subdiderimus, emolumentum nobis exindè speramus adfore. Quapropter per voluntatem Dei,  vicinorum adsensum Ego SIENILDIS, nec non  filius meus SICHARDUS, donamus sanctæ Dei genitrici Mariæ, nec-non  sancto Philiberto, sanctóque Valeriano Trenorcensis Monasterii, ubi domnus Abba Stephanus præesse videtur, atque de nostro dominio in illorum jus ac potestatem transfundimus quendam mansum indominicatum cum supposita domo, nec-non  vineis, campis, pratis, silvis, aquis, exitum  regressum, quicquid ad ipsum mansum pertinere videtur. Est autem in pago Matisconense situs, in villa quam Romaniscas dicunt, habens has terminationes; scilicet à mane, sancti Laurentii terram: à meridie, viam communem: à sero, terram comitatus: à Septentrione, viam publicam. In præsenti autem donamus eis quandam vineolam loco vestiture, talibus determinatam vestigiis: à mane, via publica: à medio die, Auscisus  heres sui: à sero, heres Costabuli: à circio sanctus Vincentius extat. Hoc tamen tali tenore, ut quandiu vixerimus, usum exindè habeamus, excepta vestitura. Accipimus autem à rectoribus præfati monasterii quamdam ecclesiam sancti Petri in jam dicta villa locatam, cum omnire ad se pertinente, loco præstariæ solventes in censu Assumptione sanctæ Mariæ Solidos V. omnibus annis absque ulla retardationis mora. Hoc autem cepimus tali conventu interposito, ut si aliqua prævalens potestas jam sæpè dictam ecclesiam calumpniare vel molestare præsumpserit, occasionem sibi quolibet ingenio vindicans, prædicti fratres sua recipiant nemine contradicente; ne aut nos peccati incurramus maculam, aut sub nostro velamine sancta Dei genitrix propria perdat. Ego Sicardus Levita fieri jussi S. Siyneldis,  Linardi qui consenserunt. S. Alberici Comitis. S. Ermentrudis Comitissæ. Leotaldus Subdiaconus. Arembertus Archidiaconus. S. Raculfi. S. Vulrici, S. Adalardi. S. alterius Adalardi. S. Teutolfi. S. Teutberti. S. Vuicardi. S. Erpini. S. Siuvaldi. S. Ricardi. S. Richerius. Data per manum Wagonis Cancellarii Regnante Lothario Rege.